Maurice Ravel

Joseph Maurice Ravel [n 1] (7 marzo 1875 – 28 dicembre 1937) l'è stà un conpoxidor, pianista e direttor d’orchestra franséxe. El xe speso associà co l’inpresionismo, insieme al so vecio contemporàneo Claude Debussy, anca se tuti e do i ga rifiutà sto termine. Inte i ani ’20 e ’30 Ravel el jera considerà a livéło internasionałe come el pì grando conpoxidor vivente de ła Fransa.

Nassù in na fameja che ghe piasea la musica, Ravel el ga studià al mejo conservatorio de ła Fransa, el Conservatorio de Parìssi; ma no’l jera ben vist da l’establishment conservatìvo, che col so tratamént fazioso el ga causà on scandalo. Dòpo végnest fora dal conservatorio, Ravel el s’ha catà el so pròprio modo de far musica, svilupando on stilo ben neto e incorporando elementi de modernismo, baroco, neoclassicismo e, inte le so òpere pì tarde, anca jazz. Ghe piasea sperimentar co ła forma musicale, come nel so lavòro pì famoso, Boléro (1928), dove ła ripetission la rimpiaça ło svilupo. Cònossù par ła so bravura in orchetrassion, Ravel el ga fato anca orchetrassion de musica par pianoforte scrita da altri compositori, tra cui ła version del 1922 de Quadri da na esposission de Mussorgsky, che la xe la pì famosa.

Lento e precisìn nel so modo de lavorar, Ravel el ga composto manco robe rispeto a tanti altri so contemporanei. Tra i so lavóri che i xe vegnù dentro el repertòrio ghe xe pezzi par pianoforte, musica da camera, do concerti par pianoforte, musica de baleto, do opere e otto cicli de canzoni; no’l ga mai scritto sinfonie né musica sacra. Tanti dei so lavóri i esiste in do version: prima on spartìo par pianoforte, dopo na orchetrassion. Qualche so musica par pianoforte, come Gaspard de la nuit (1908), la xe massa dificile da sunàr, e le so òpere orchetrài complicae, come Daphnis et Chloé (1912), le domanda on bel senso del equilibrio in esecussion.

Ravel el xe stà tra i primi conpoxidori a capir el potensiàł dele registrassion par portar la so musica a on pùbblico pì vasto. Dai ani ’20 in poi, anca se no’l gavea ’na gran tecnica né come pianista né come direttor, el ga partecipà a registrassion de diversi so lavóri; altre le xe stàe fate soto ła so supervision.
Categoria:Modeło Webarchive - ligaminti a l'Internet Archive
Categoria:Conpozidori
Categoria:Pianisti
Categoria:Diretori de orchestra
Categoria:Fransexi